ભાતના પૂડલા બનાવવા માટે સૌ પહેલા ભાતને હલકા હાથે મસળો. તેમાં ઘઉંનો લોટ, ચણાનો લોટ, હળદર, હિંગ, મરચાની ભૂકી, દહીં, કોથમીર, તેલ અને મીઠું નાંખવાં અને જોઈએ તેટલું પાણી નાંખી નરમ લોટ બાંધો. આ લોટના પીંડામાંથી 10 એકસરખા લૂઆ કરવા. એક લૂઆને એક કપડાના ટુકડા પર મૂકો. પછી ભીના હાથે દબાવી ગોળાકાર પૂડલું બનાવવું. કપડાના ટુકડાને ઉઠાવીને એક ગરમ નોનસ્ટિક તવા પર પૂડલાને ઊંધું કરી નાંખો. થોડું તેલ લઈને બંને બાજુથી પકાવવું જ્યાં સુધી પૂડલું બ્રાઉન રંગનું ન થઈ જાય. બાકીના લૂઆમાંથી પણ આ જ રીત પ્રમાણે પૂડલા બનાવવા. આ પૂડલાને તમે લીલીલ ચટણી અથવા સોસ સાથે સર્વ કરી શકો છો.